b'\n_START_ARTICLE_\nKar\xc4\x8diuotasis vilkas\n_START_SECTION_\nI\xc5\xa1vaizda\n_START_PARAGRAPH_\nSveria 20-23 kg. Nuo kit\xc5\xb3 \xc5\xa1unini\xc5\xb3 skiriasi trumpa uodega ir ilgesn\xc4\x97mis u\xc5\xbe k\xc5\xabn\xc4\x85 kojomis, atrodan\xc4\x8diomis, tarsi gyv\xc5\xabnas av\xc4\x97t\xc5\xb3 kojines. Kailis rausvai geltonas. Turi dideles ausis ir puiki\xc4\x85 klaus\xc4\x85. Snukis tamsus. Ant sprando ir nugaros yra trumpi stat\xc5\xabs tamsesnio plauko kar\xc4\x8diai. P\xc5\xabkuotos uodegos galas da\xc5\xbeniausiai b\xc5\xabna baltas. Tai nei \xc5\xa1uo, nei lap\xc4\x97, bet kartais jis vadinamas ilgakoje lape.\n_START_SECTION_\nDauginimasis\n_START_PARAGRAPH_\nKar\xc4\x8diuotieji vilkai gyvena pavieniui, i\xc5\xa1skyrus poravimosi laikotarp\xc4\xaf. Po 60-65 dienas trukusio n\xc4\x97\xc5\xa1tumo, gimsta 2-3 jaunikliai, kurie subr\xc4\x99sta 2-aisiais gyvenimo metais.'